CELEX: 32020D1580
Language: fi
Date: 2020-10-23 00:00:00
Title: Neuvoston päätös (EU) 2020/1580, annettu 23 päivänä lokakuuta 2020, päätöksen (EU) 2020/721 muuttamisesta Euroopan unionin puolesta kansainvälisen merenkulkujärjestön meriympäristön suojelukomitean 75. istunnossa ja kansainvälisen merenkulkujärjestön meriturvallisuuskomitean 102. istunnossa otettavan, viranomaisen puolesta toimivien hyväksyttyjen laitosten valtuuttamista koskevasta mallisopimuksesta annettavan kiertokirjeen MSC-MEPC.5 hyväksymistä koskevan kannan sisällyttämiseksi päätökseen

30.10.2020   
               
               
                  FI
               
               
                  Euroopan unionin virallinen lehti
               
               
                  L 362/15
               
            
         NEUVOSTON PÄÄTÖS (EU) 2020/1580,
         annettu 23 päivänä lokakuuta 2020,
         päätöksen (EU) 2020/721 muuttamisesta Euroopan unionin puolesta kansainvälisen merenkulkujärjestön meriympäristön suojelukomitean 75. istunnossa ja kansainvälisen merenkulkujärjestön meriturvallisuuskomitean 102. istunnossa otettavan, viranomaisen puolesta toimivien hyväksyttyjen laitosten valtuuttamista koskevasta mallisopimuksesta annettavan kiertokirjeen MSC-MEPC.5 hyväksymistä koskevan kannan sisällyttämiseksi päätökseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Merenkulkualalla toteutettavalla unionin toiminnalla olisi pyrittävä suojelemaan meriympäristöä ja ihmisten terveyttä sekä parantamaan meriturvallisuutta.
                  
               
                     (2)
                  
                  
                     Kansainvälisen merenkulkujärjestön (IMO) meriturvallisuuskomitean odotetaan hyväksyvän 4–11 päivänä marraskuuta 2020 pidettävässä 102. istunnossaan, jäljempänä ’MSC 102’, yhdessä IMOn meriympäristön suojelukomitean kanssa viranomaisen puolesta toimivien hyväksyttyjen laitosten valtuuttamista koskevasta mallisopimuksesta annettavan kiertokirjeen MSC-MEPC.5, jäljempänä ’kiertokirje MSC-MEPC.5’.
                  
               
                     (3)
                  
                  
                     IMOn meriympäristön suojelukomitean odotetaan hyväksyvän 16–20 päivänä marraskuuta 2020 pidettävässä 75. istunnossaan, jäljempänä ’MEPC 75’, kiertokirjeen MSC-MEPC.5 yhdessä IMOn meriturvallisuuskomitean kanssa.
                  
               
                     (4)
                  
                  
                     On aiheellista vahvistaa kanta, joka otetaan unionin puolesta MSC 102:ssa ja MEPC 75:ssä, koska kiertokirjeen MSC-MEPC.5 hyväksyminen voi vaikuttaa ratkaisevasti unionin oikeuden, erityisesti Euroopan parlamentin ja neuvoston direktiivin 2009/15/EY (1), sisältöön.
                  
               
                     (5)
                  
                  
                     Kiertokirjeen MSC-MEPC.5, jolla korvataan kiertokirjeet MSC/Circ.710 ja MEPC/Circ.307, hyväksymisellä ajantasaistettaisiin viranomaisen puolesta toimivien hyväksyttyjen laitosten valtuuttamista koskeva mallisopimus ja saatettaisiin se hyväksyttyjä laitoksia koskevan säännöstön mukaiseksi (IMOn päätöslauselmat MSC.349(92) ja MEPC.237(65)). Kyseisellä hyväksynnällä lisättäisiin sekä lippuvaltion viranomaisen että hyväksyttyjen laitosten tarkkuutta, avoimuutta ja vastuuvelvollisuutta maailmanlaajuisesti.
                  
               
                     (6)
                  
                  
                     Unioni ei ole IMOn jäsen eikä asiaa koskevien yleissopimusten eikä säännöstöjen sopimuspuoli. Neuvoston olisi sen vuoksi valtuutettava jäsenvaltiot esittämään unionin kanta.
                  
               
                     (7)
                  
                  
                     Tämän päätöksen soveltamisala olisi rajoitettava ehdotetun kiertokirjeen MSC-MEPC.5 sisältöön siltä osin kuin kyseinen kiertokirje kuuluu unionin yksinomaiseen toimivaltaan ja voi vaikuttaa unionin yhteisiin sääntöihin. Tämä päätös ei saisi vaikuttaa unionin ja jäsenvaltioiden väliseen toimivallan jakoon,
                  
               
                     (8)
                  
                  
                     Neuvoston päätöstä (EU) 2020/721 (2), joka on annettu 19 päivänä toukokuuta 2020, olisi muutettava sisällyttämällä siihen maininta kiertokirjeen MSC-MEPC.5 hyväksymisestä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan neuvoston päätös (EU) 2020/721 seuraavasti:
            
                        1)
                     
                     
                        korvataan päätöksen nimi seuraavasti:
                        ”Neuvoston päätös (EU) 2020/721, annettu 19 päivänä toukokuuta 2020, Kansainvälisen merenkulkujärjestön meriympäristön suojelukomitean 75. istunnossa ja kansainvälisen merenkulkujärjestön meriturvallisuuskomitean 102. istunnossa Euroopan unionin puolesta otettavasta kannasta alusten aiheuttaman meren pilaantumisen ehkäisemisestä tehdyn kansainvälisen yleissopimuksen liitteessä VI oleviin 2, 14 ja 18 sääntöön sekä I ja VI lisäykseen, ihmishengen turvallisuudesta merellä tehdyn kansainvälisen yleissopimuksen II-1 luvun A-1, B, B-1, B-2–B-4 osaan, kaasuja tai muita alhaisessa lämpötilassa leimahtavia polttoaineita käyttäviä aluksia koskevan kansainvälisen turvallisuussäännöstön A-1 ja B-1 osaan sekä hengenpelastuslaitteiden heijastinmateriaalien käyttöä ja asentamista koskevaan päätöslauselmaan A.658(16) tehtävien muutosten sekä viranomaisen puolesta toimivien hyväksyttyjen laitosten valtuuttamista koskevasta mallisopimuksesta annettavan kiertokirjeen MSC-MEPC.5 hyväksymiseen”
                     
                  
                        2)
                     
                     
                        Korvataan 1 artikla seuraavasti:
                        
                           ”1 artikla
                           Kansainvälisen merenkulkujärjestön meriympäristön suojelukomitean 75. istunnossa unionin puolesta otettava kanta on tukea aluksista aiheutuvan meren pilaantumisen ehkäisemisestä tehdyn kansainvälisen yleissopimuksen liitteessä VI oleviin 2, 14 ja 18 sääntöön sekä I ja VI lisäykseen tehtävien muutosten hyväksymistä sellaisina kuin ne esitetään IMOn asiakirjan MEPC 75/3 liitteessä sekä tukea kiertokirjeen MSC-MEPC.5 hyväksymistä sellaisena kuin se esitetään IMOn asiakirjan III 6/15 liitteessä 8. Tämä kanta kattaa asianomaiset muutokset ja asianomaisen kiertokirjeen siltä osin kuin kyseiset muutokset ja kyseinen kiertokirje kuuluvat unionin yksinomaiseen toimivaltaan ja voivat vaikuttaa unionin yhteisiin sääntöihin.”
                        
                     
                  
                        3)
                     
                     
                        Korvataan 2 artikla seuraavasti:
                        
                           ”2 artikla
                           
                              1.   Kansainvälisen merenkulkujärjestön meriturvallisuuskomitean 102. istunnossa unionin puolesta otettava kanta on hyväksyä kiertokirje MSC-MEPC.5 sellaisena kuin se esitetään IMOn asiakirjan III 6/15 liitteessä 8 ja tukea seuraavien hyväksymistä:
                              
                                          a)
                                       
                                       
                                          ihmishengen turvallisuudesta merellä tehdyn kansainvälisen yleissopimuksen II-1 luvun A-1, B, B-1, B-2–B-4 osaan tehtävät muutokset, sellaisina kuin ne esitetään IMOn asiakirjan MSC 102/3 liitteessä 1;
                                       
                                    
                                          b)
                                       
                                       
                                          kaasuja tai muita alhaisessa lämpötilassa leimahtavia polttoaineita käyttäviä aluksia koskevan kansainvälisen turvallisuussäännöstön A-1 ja B-1 osaan tehtävät muutokset, sellaisina kuin ne esitetään IMO:n asiakirjan MSC 102/3 liitteessä 2;
                                       
                                    
                                          c)
                                       
                                       
                                          hengenpelastuslaitteiden heijastinmateriaalien käyttöä ja asentamista koskevaan päätöslauselmaan A.658(16) tehtävät muutokset.
                                       
                                    
                           
                              2.   Edellä 1 kohdassa tarkoitettu kanta kattaa asianomaisen kiertokirjeen ja asianomaiset muutokset siltä osin kuin kyseinen kiertokirje ja kyseiset muutokset kuuluvat unionin yksinomaiseen toimivaltaan ja voivat vaikuttaa unionin yhteisiin sääntöihin.”
                           
                        
                     
                  
                        4)
                     
                     
                        korvataan 4 artikla seuraavasti:
                        
                           ”4 artikla
                           Jäsenvaltiot valtuutetaan ilmaisemaan suostumuksensa tulla 1 ja 2 artiklassa tarkoitettujen muutosten ja kiertokirjeen sitomiksi unionin etujen mukaisesti siltä osin kuin kyseiset muutokset ja kyseinen kiertokirje kuuluvat unionin yksinomaiseen toimivaltaan.”
                        
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 23 päivänä lokakuuta 2020.
            
               
                  Neuvoston puolesta
               
               
                  Puheenjohtaja
               
               S. SCHULZE
            
         
         
            (1)  Euroopan parlamentin ja neuvoston direktiivi 2009/15/EY, annettu 23 päivänä huhtikuuta 2009, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista (EUVL L 131, 28.5.2009, s. 47).
         
            (2)  Neuvoston päätös (EU) 2020/721, annettu 19 päivänä toukokuuta 2020, Kansainvälisen merenkulkujärjestön meriympäristön suojelukomitean 75. istunnossa ja kansainvälisen merenkulkujärjestön meriturvallisuuskomitean 102. istunnossa Euroopan unionin puolesta otettavasta kannasta alusten aiheuttaman meren pilaantumisen ehkäisemisestä tehdyn kansainvälisen yleissopimuksen liitteessä VI oleviin 2, 14 ja 18 sääntöön sekä I ja VI lisäykseen, ihmishengen turvallisuudesta merellä tehdyn kansainvälisen yleissopimuksen II-1 luvun A-1, B, B-1, B-2–B-4 osaan, kaasuja tai muita alhaisessa lämpötilassa leimahtavia polttoaineita käyttäviä aluksia koskevan kansainvälisen turvallisuussäännöstön A-1 ja B-1 osaan sekä hengenpelastuslaitteiden heijastinmateriaalien käyttöä ja asentamista koskevaan päätöslauselmaan A.658(16) tehtävien muutosten hyväksymiseen (EUVL L 171, 2.6.2020, s. 1).